pythainlp/thaigov-v2-corpus-22032023 huggingface dataset:
วันศุกร์ที่ 12 สิงหาคม 2565
โฆษกรัฐบาลเผย “นายก” ฝากเตือน ปชช. 15 จังหวัด ระวังอันตรายจากพายุดีเปรสชัน "มู่หลาน" สั่งเตรียมพร้อมทุกพื้นที่ พร้อมกำชับทุกหน่วยงานช่วยเหลือประชาชนทันที
โฆษกรัฐบาลเผย “นายก” ฝากเตือน ปชช. 15 จังหวัด ระวังอันตรายจากพายุดีเปรสชัน "มู่หลาน" สั่งเตรียมพร้อมทุกพื้นที่ พร้อมกำชับทุกหน่วยงานช่วยเหลือประชาชนทันที
วันนี้ (12 สิงหาคม 2565)นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ตามประกาศเตือนภัย "พายุดีเปรสชัน มู่หลาน” ของกรมอุตุนิยมวิทยา ทำให้ประเทศไทยมีฝนตกหนักถึงหนักมากบางแห่งในภาคเหนือ และภาคตะวันออกเฉียงเหนือ ขอให้ประชาชนบริเวณดังกล่าวระวังอันตรายจากฝนตกหนักถึงหนักมากและฝนที่ตกสะสมซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่ม
โฆษกประจำสำนักนายกรัฐมนตรี กล่าวว่า ขอให้ประชาชนในที่อาศัยอยู่ใน 15 จังหวัด ระวังอันตราย ได้แก่ จังหวัดแม่ฮ่องสอน เชียงใหม่ เชียงราย ลำพูน ลำปาง พะเยา น่าน แพร่ อุตรดิตถ์ ตาก พิษณุโลก เลย หนองบัวลำภู หนองคาย และอุดรธานี ทั้งนี้ ขอให้ติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
"พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกำชับหน่วยงานในพื้นที่เตรียมความพร้อมรับมือกับสถานการณ์ขอให้คำนึงถึงความปลอดภัยในชีวิตเป็นหลักหากสถานการณ์คลี่คลายแล้ว ขอให้เร่งฟื้นฟูช่วยเหลือให้ประชาชนกลับมาใช้ชีวิตได้ตามปกติ บ้านเรือนที่ได้รับความเสียหายขอให้เร่งซ่อมแซมพร้อมลงพื้นที่สำรวจเพื่อเร่งเยียวยาประชาชนที่ได้รับผลกระทบตามระเบียบราชการต่อไป" โฆษกประจำสำนักนายกรัฐมนตรี กล่าว
.................
วันอังคารที่ 14 กันยายน 2564
กรมทางหลวงชนบท ส่งเสริมการใช้ยางพาราภายในประเทศ เพิ่มประสิทธิภาพในการอำนวยความปลอดภัย ติดตั้งเสาหลักนำทางยางธรรมชาติบนถนนสาย ตก.3050 จังหวัดตาก
กรมทางหลวงชนบท กระทรวงคมนาคม โดยแขวงทางหลวงชนบทตาก หมวดบำรุงทางหลวงชนบทแม่สอด ได้ดำเนินการติดตั้งเสาหลักนำทางยางธรรมชาติ (Rubber Guide Post : RGP) บนถนนทางหลวงชนบทสาย ตก.3050 ถนนเฉลิมเทพ อำเภอแม่สอด จังหวัดตาก ระยะทางรวม 11.665 กิโลเมตร
กรมทางหลวงชนบท กระทรวงคมนาคม โดยแขวงทางหลวงชนบทตาก หมวดบำรุงทางหลวงชนบทแม่สอด ได้ดำเนินการติดตั้งเสาหลักนำทางยางธรรมชาติ (Rubber Guide Post : RGP) บนถนนทางหลวงชนบทสาย ตก.3050 ถนนเฉลิมเทพ อำเภอแม่สอด จังหวัดตาก ระยะทางรวม 11.665 กิโลเมตร ซึ่งมีแผนที่จะติดตั้ง RGP จำนวน 110 ต้น ปัจจุบันได้ดำเนินการติดตั้งแล้วเสร็จ จำนวน 59 ต้น ในส่วนที่เหลืออีก 51 ต้น คาดว่าจะติดตั้งให้แล้วเสร็จภายในเดือนกันยายน 2564 นี้
ทั้งนี้ เพื่อเพิ่มประสิทธิภาพในการอำนวยความสะดวกปลอดภัยให้กับผู้ใช้ทาง ป้องกันและลดความรุนแรงในการเกิดอุบัติเหตุ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท ในการส่งเสริมการใช้ยางพาราภายในประเทศมาเป็นส่วนผสมในอุปกรณ์อำนวยความปลอดภัยให้มากขึ้น เพื่อแก้ไขปัญหาราคายางพาราตกต่ำเป็นการรักษาเสถียรภาพราคายาง สร้างรายได้โดยตรงให้แก่เกษตรกรชาวสวนยางให้มีคุณภาพชีวิตที่ดีขึ้น
วันพฤหัสบดีที่ 19 สิงหาคม 2564
ศูนย์ราชการแจ้งวัฒนะ เดินหน้าขับเคลื่อนพลังงานสะอาด ตามเป้าหมายต้นแบบเมืองคาร์บอนต่ำ พร้อมร่วมมือ กฟน. ก่อสร้างสถานีไฟฟ้าย่อยแห่งใหม่
ผู้บริหารศูนย์ราชการฯ แจ้งวัฒนะ วางแผนเตรียมความพร้อมด้านการใช้พลังงานไฟฟ้าภายในศูนย์ราชการฯ แจ้งวัฒนะ โซนซี ตามเป้าหมายต้นแบบเมืองคาร์บอนต่ำ เดินหน้าขับเคลื่อนพลังงานสะอาด ติดตั้งระบบโซลาร์เซลล์ขนาดใหญ่พร้อมร่วมมือ กฟน. เตรียมก่อสร้างสถานีไฟฟ้า
ผู้บริหารศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ วางแผนเตรียมความพร้อมด้านการใช้พลังงานไฟฟ้าภายในศูนย์ราชการเฉลิมพระเกียรติฯ แจ้งวัฒนะ โซนซี ตามเป้าหมายต้นแบบเมืองคาร์บอนต่ำ เดินหน้าขับเคลื่อนพลังงานสะอาด ติดตั้งระบบโซลาร์เซลล์ขนาดใหญ่พร้อมร่วมมือ การไฟฟ้านครหลวง หรือ กฟน. เตรียมก่อสร้างสถานีไฟฟ้าย่อยแห่งใหม่ในศูนย์ราชการเฉลิมพระเกียรติฯ แจ้งวัฒนะ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จำกัด เปิดเผยว่า สืบเนื่องจากแผนการพัฒนาพื้นที่ส่วนขยายศูนย์ราชการเฉลิมพระเกียรติฯ แจ้งวัฒนะ โซนซี ทำให้ ธพส. ต้องวางแผนในการปรับปรุงพื้นที่ทั้งภายในและภายนอก ได้แก่ งานภูมิสถาปัตยกรรม ระบบคมนาคมขนส่ง ระบบสาธารณูปโภค และระบบที่เกี่ยวข้องทั้งหมด รวมถึงปริมาณการใช้ไฟฟ้าที่จะเพิ่มมากขึ้น โดยการติดตั้งระบบโซลาร์เซลล์และก่อสร้างสถานีไฟฟ้าย่อยแห่งใหม่ เพื่อให้สอดคล้องและเพียงพอต่อความต้องการใช้พลังงานไฟฟ้าภายในศูนย์ราชการเฉลิมพระเกียรติฯ แจ้งวัฒนะ
ธพส. จึงมีแผนการติดตั้งระบบผลิตไฟฟ้าจากเซลล์แสงอาทิตย์ บนหลังคาของอาคารศูนย์ราชการเฉลิมพระเกียรติฯ แจ้งวัฒนะ โซนซี มูลค่าโครงการกว่า 49 ล้านบาท โดยการติดตั้งแผงเซลล์แสงอาทิตย์ PV Module ขนาด 525 W จำนวน 1,760 ชุด ซึ่งจะสามารถผลิตไฟฟ้าจากพลังงานสะอาดได้ประมาณ 924 kWp สอดคล้องกับนโยบายของ ธพส. ที่มุ่งมั่นพัฒนาศูนย์ราชการเฉลิมพระเกียรติฯ แจ้งวัฒนะ ให้เป็นต้นแบบเมืองสีเขียว คาร์บอนต่ำ และอนุรักษ์ทรัพยากรธรรมชาติ อย่างยั่งยืน
นอกจากนี้ ธพส. ยังมีแผนดำเนินการก่อสร้างสถานีไฟฟ้าย่อยแห่งใหม่ ขนาด 120 MVA เพื่อสร้างความมั่นคงในด้านการใช้พลังงานไฟฟ้ารองรับการจ่ายกระแสไฟฟ้าสำหรับใช้ในพื้นที่โครงการพัฒนาพื้นที่ส่วนขยายศูนย์ราชการเฉลิมพระเกียรติฯ แจ้งวัฒนะ โซนซี และพื้นที่ชุมชนโดยรอบ โดยได้รับความร่วมมือจากการไฟฟ้านครหลวงในฐานะผู้ดำเนินการก่อสร้างและบำรุงรักษา ทั้งนี้ ธพส. จะสนับสนุนให้ใช้ประโยชน์จากพื้นที่บริเวณสถานีบริการล้างรถยนต์ด้านหลังอาคารจอดรถ เพื่อใช้ก่อสร้างสถานีเป็นระยะเวลา 30 ปี ซึ่งคาดว่าจะเริ่มดำเนินการได้ในเดือนตุลาคม 2564
ดร.นาฬิกอติภัค กล่าวต่อว่า “ธพส. มีความมุ่งมั่นอย่างเต็มความสามารถที่จะบริหารศูนย์ราชการเฉลิมพระเกียรติฯ แจ้งวัฒนะ ให้เป็นเมืองต้นแบบคาร์บอนต่ำ ลดการปล่อยก๊าซเรือนกระจก และขับเคลื่อนการใช้พลังงานสะอาด รวมถึงการลงทุนก่อสร้างอาคารที่เป็นมิตรกับสิ่งแวดล้อมในระดับสากล พร้อมทั้งยกระดับคุณภาพชีวิตแก่ผู้มีส่วนได้ส่วนเสียทุกฝ่าย ให้ได้รับความพึงพอใจอย่างดีที่สุด เพื่อตอบโจทย์ความต้องการของหน่วยงานต่าง ๆ อย่างเต็มความสามารถ”
วันจันทร์ที่ 28 กุมภาพันธ์ 2565
PM concerned over wellbeing of Thais in Ukraine
PM concerned over wellbeing of Thais in Ukraine
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the Ukraine situation, and expressed concern over the wellbeing of Thais in the country.
The Prime Minister was reported that Ministry of Foreign Affairs and concerned agencies have already provided help to Thai citizens in Ukraine to evacuate from the emergency situation/war. At present 47 Thais have taken refuge in the shelter set up in Lviv, and 43 others are on their way to the city. Aside from helping with the evacuation, concerned authority also checked with Thai communities in several Ukrainian cities to find out if they are ok. So far, over a hundred of Thais remain safe and sound in their residence as they are still unable to leave due to either the city lockdown or instability of the situation.
According to the Government Spokesperson, there are 2 evacuation plans. First, on February 27 41 Thais from Odessa were evacuated by a rental bus to the Ukraine-Romania border, and picked up by the Royal Thai Embassy in Romania’s Bucharest to prepare for the repatriation on March 1-2, 2022. The second plan is to evacuate 43 Thais in the Lviv shelter on February 27, and the rest on February 28 to Poland’s capital city, Warsaw. The repatriation from Warsaw will take place on March 1-4, 2022.
The Prime Minister thanked and conveyed his moral support to all the officials concerned who have put an effort to help Thais in Ukraine, and advised them to exercise carefulness and cautiousness in their operation to ensure everyone’s safety.
วันอังคารที่ 17 พฤษภาคม 2565
รฟท. ชี้แจง “กรณีขบวนรถด่วนที่ 84 ตรัง - กรุงเทพ ขบวนรถล่าช้า” พร้อมเตรียมนำรถจักร อุลตร้าแมน วิ่งให้บริการสายใต้ ช่วงเดือนกันยายน นี้
ตามที่ปรากฏข้อความในสื่อสังคมออนไลน์ เมื่อวันที่ 14 พฤษภาคม 2565 เกี่ยวกับขบวนรถด่วนที่ 84 ตรัง - กรุงเทพ  ออกจากสถานีบางสะพานใหญ่ล่าช้ากว่ากำหนดเวลาหลายชั่วโมงนั้น
ศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ขอเรียนชี้แจงว่า ในวันดังกล่าวได้เกิดเหตุหัวรถจักรชำรุดที่สถานีชุมทางทุ่งสง จังหวัดนครศรีธรรมราช และต่อมาหัวรถจักรดังกล่าว ได้ชำรุดอีกครั้งระหว่างสถานีห้วยสัก–บางสะพานน้อย จังหวัดประจวบคีรีขันธ์ เจ้าหน้าที่จึงได้เข้าไปดำเนินแก้ไขเปลี่ยนหัวรถจักรที่ชำรุด ประกอบกับเส้นทางรถไฟดังกล่าว อยู่ระหว่างการโครงการก่อสร้างรถไฟทางคู่ ทำให้ขบวนจะต้องเบาทาง ลดความเร็วจาก 70 กิโลเมตรต่อชั่วโมง เหลือ 30 - 50 กิโลเมตรต่อชั่วโมง ส่งผลให้ขบวนรถมีความล่าช้าออกไป เพื่อความปลอดภัยในการให้บริการแก่ผู้โดยสาร จึงขออภัยในความสะดวกมา ณ โอกาสนี้
อย่างไรก็ตาม รฟท. ได้มีการหารือกับฝ่ายที่เกี่ยวข้อง ในการเร่งปรับปรุงการให้บริการเดินรถเส้นทางสายใต้ให้มีความสะดวกรวดเร็วขึ้น โดยทางฝ่ายปฏิบัติการเดินรถ ฝ่ายการช่างโยธา และฝ่ายโครงการพิเศษและก่อสร้าง จะเข้าไปปรับปรุงป้ายเบาทางให้สอดคล้องกับเส้นทางแต่ละช่วง เพื่อให้การเดินขบวนรถทำความเร็วได้มากกว่าเดิม ซึ่งจะเพิ่มความเร็วได้จาก 30 - 50 กม.ต่อชั่วโมง เป็น 70 กม.ต่อชั่วโมงภายในสิ้นเดือนนี้
นอกจากนี้รฟท. มีแผนที่จะนำหัวรถจักรดีเซลไฟฟ้า (Diesel Electric Locomotive) “อุลตร้าแมน” ที่ทำความเร็วสูงสุดได้ 120 กม.ต่อชั่วโมง เข้ามาใช้ทดแทนรถจักรเดิมที่มีอายุการใช้งานมายาวนาน ซึ่งขณะนี้อยู่ระหว่างการทดสอบตามขั้นตอนการตรวจรับ คาดว่าจะนำออกมาใช้งาน เพื่อทดแทนรถจักรรุ่นเก่าได้ประมาณเดือนกันยายน 2565 ซึ่งจะช่วยเพิ่มประสิทธิภาพการเดินขบวนรถให้ตรงตามเวลามากยิ่งขึ้น รองรับปริมาณผู้โดยสารและการขนส่งสินค้าทั่วประเทศ รวมถึงการขยายโครงข่ายรถไฟทางคู่ที่จะเปิดใช้ในอนาคต
วันอังคารที่ 30 พฤศจิกายน 2564
ปลัดฯ แรงงาน ลงพื้นที่ จ.ตาก เตรียมความพร้อมนำต่างด้าวเข้ามาทำงานกับนายจ้างในประเทศตามระบบ MoU
...
วันที่ 30 พฤศจิกายน 2564 นายบุญชอบ สุทธมนัสวงษ์ ปลัดกระทรวงแรงงาน ลงพื้นที่จังหวัดตาก เพื่อตรวจเยี่ยมเตรียมความพร้อมการนำคนต่างด้าวเข้ามาทำงานกับนายจ้างในประเทศตามระบบ MoU โดยได้เข้าพบนายสมชัย กิจเจริญรุ่งโรจน์ รองผู้ว่าราชการจังหวัดตากรักษาราชการแทนผู้ว่าราชการจังหวัดตาก เพื่อหารือข้อราชการในการเตรียมความพร้อมฯ ณ ห้องปฏิบัติราชการผู้ว่าราชการจังหวัดตาก และตรวจเยี่ยมชมด่านพรมแดนแม่สอดแห่งที่ 2 โดยมีนายอรเทพ อินทรสกุล รองอธิบดีกรมการจัดหางาน และหัวหน้าส่วนราชการในสังกัดกระทรวงแรงงานจังหวัดตาก ร่วมลงพื้นที่ ณ อำเภอแม่สอด จังหวัดตาก
นายบุญชอบ กล่าวว่า ในวันนี้ได้ลงพื้นที่จังหวัดตาก เพื่อหารือข้อราชการในการเตรียมความพร้อมการนำเข้าแรงงานต่างด้าวร่วมกับรองผู้ว่าราชการจังหวัดตากฯ จากนั้นเดินทางไปยังด่านพรมแดนแม่สอดแห่งที่ 2 ซึ่งจะเป็นสถานที่คัดกรองแรงงานเบื้องต้นตามขั้นตอนการนำแรงงานต่างด้าวมาทำงานกับนายจ้างในประเทศตาม MoU สำหรับการนำแรงงานต่างด้าวมาทำงาน ขอให้นายจ้างปฏิบัติตามขั้นตอนฯ ทั้ง 8 ขั้นตอนอย่างเคร่งครัด เพื่อร่วมกันลดปัญหาการลักลอบเข้าเมืองแบบผิดกฎหมาย การป้องกันปัญหาการค้ามนุษย์ด้านแรงงาน รวมถึงการแพร่ระบาดของโรคโควิด-19
“สำหรับนายจ้าง สถานประกอบกิจการ หรือคนต่างด้าวที่ต้องการข้อมูลเพิ่มเติม สามารถสอบถามได้ที่สำนักงานจัดหางานกรุงเทพมหานครพื้นที่ 1-10 หรือสำนักงานจัดหางานจังหวัดทุกจังหวัด ที่เป็นที่ตั้งของสถานประกอบการ หรือที่สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนำวิธีการดำเนินการ” ปลัดกระทรวงแรงงาน กล่าวทิ้งท้าย
วันพุธที่ 22 มิถุนายน 2565
วธ. อบรมซ่อมบำรุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทานฯ พร้อมส่งเจ้าหน้าที่ฯ ฝึกซ่อมทาสี ปิดทอง ประดับกระจกรูปทรงต่างๆ กับสำนักช่างสิบหมู่
วธ. อบรมซ่อมบำรุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทานฯ พร้อมส่งเจ้าหน้าที่ฯ ฝึกซ่อมทาสี ปิดทอง ประดับกระจกรูปทรงต่างๆ กับสำนักช่างสิบหมู่ กรมศิลปากร อย่างถูกต้องตามหลักวิชาการ
วธ. อบรมซ่อมบำรุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทานฯ พร้อมส่งเจ้าหน้าที่ฯ ฝึกซ่อมทาสี ปิดทอง ประดับกระจกรูปทรงต่างๆ กับสำนักช่างสิบหมู่ กรมศิลปากร อย่างถูกต้องตามหลักวิชาการ
เมื่อเร็วๆนี้ กระทรวงวัฒนธรรม (วธ.) โดยกองพิธีการศพที่ได้รับพระราชทาน สำนักงานปลัดกระทรวงวัฒนธรรม ร่วมกับสำนักช่างสิบหมู่ กรมศิลปากร เปิดการฝึกอบรมซ่อมบำรุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทาน ประจำปีงบประมาณ พ.ศ. ๒๕๖๕ โดยมีข้าราชการ พนักงานราชการ และเจ้าหน้าที่ปฏิบัติงานพิธี จากกลุ่มอำนวยการพิธีการศพที่ได้รับพระราชทานกรุงเทพมหานคร และกลุ่มอำนวยการพิธีการศพที่ได้รับพระราชทานที่ ๑ – ๑๕ จำนวนกว่า ๓๖ คน เข้าร่วมฝึกอบรม ณ สำนักช่างสิบหมู่ ตำบลศาลายา อำเภอพุทธมณฑล จังหวัดนครปฐม
นางยุพา ทวีวัฒนะกิจบวร ปลัด วธ. กล่าวว่า นับตั้งแต่วันที่ ๑ พฤษภาคม ๒๕๖๒ กระทรวงวัฒนธรรม ได้สนองงานตามพระบรมราโชบายเกี่ยวกับพิธีการศพที่ได้รับพระราชทานอย่างสมพระเกียรติ เป็นไปตามโบราณราชประเพณีของราชสำนัก จึงจัดสรรเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทาน เพื่อใช้ปฏิบัติงานตามภารกิจพิธีการศพที่ได้รับพระราชทาน แต่เมื่อผ่านการใช้งานมาเป็นระยะเวลาหนึ่งทำให้เกิดการชำรุดเสียหายของเครื่องเกียรติยศประกอบศพ จึงจำเป็นต้องมีการพัฒนาทักษะ และเพิ่มความชำนาญงาน ของเจ้าหน้าที่ปฏิบัติงานพิธี ให้มีความรู้ความเข้าใจในการซ่อมบำรุง ดูแลรักษาเครื่องเกียรติยศประกอบศพ และวัสดุอุปกรณ์ที่ใช้ในงานพิธีการศพที่ได้รับพระราชทานให้อยู่ในสภาพที่สมบูรณ์ สวยงามสมพระเกียรติ พร้อมสำหรับการใช้งานอยู่เสมอ เพื่อให้การปฏิบัติงานตามหมายรับสั่งมิให้บกพร่อง
ปลัดวธ. กล่าวอีกว่า วธ. โดยกองพิธีการศพที่ได้รับพระราชทาน สำนักงานปลัด วธ. ร่วมกับสำนักช่างสิบหมู่ กรมศิลปากร จึงจัดฝึกอบรมซ่อมบำรุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทาน ประจำปีงบประมาณ พ.ศ. ๒๕๖๕ เพื่อพัฒนาสมรรถนะ และส่งเสริมให้เจ้าหน้าที่ปฏิบัติงานพิธี มีความรู้ ความเข้าใจ ความชำนาญ ในการซ่อมบำรุงดูแลรักษาเครื่องเกียรติยศประกอบศพ และวัสดุอุปกรณ์ในงานพิธีการศพที่ได้รับพระราชทาน ตามวิธีที่ถูกต้อง เหมาะสม อย่างมีประสิทธิภาพให้มีความพร้อมใช้งานอยู่เสมอ สำหรับการฝึกอบรมประกอบด้วย ฝึกซ่อมทาสี ปิดทอง ประดับกระจกรูปทรงต่างๆ ทำให้ผู้เข้ารับการฝึกอบรมมีความรู้ความเข้าใจ ในการซ่อมบำรุงเครื่องเกียรติยศประกอบศพ และวัสดุอุปกรณ์ในภารกิจพิธีการศพที่ได้รับพระราชทาน ได้อย่างถูกต้องตามหลักวิชาการของกรมศิลปากร
วันจันทร์ที่ 5 กรกฎาคม 2564
เปิดลงทะเบียนผ่าน 4 ค่ายมือถือ ปูพรมฉีดวัคซีนผู้สูงวัย 65 ปีขึ้นไป
....
มาแล้วครับ อีกหนึ่งช่องทางที่จะทำให้ผู้สูงอายุได้รับวัคซีนป้องกันโรคโควิด-19 เร็วขึ้น รัฐบาลได้เปิดให้ผู้สูงอายุที่มีอายุตั้งแต่ 65 ปีขึ้นไป สามารถเข้ารับการฉีดวัคซีนผ่านการลงทะเบียนกับค่ายมือถือทั้ง 4 ค่าย ตั้งแต่วันที่ 2 ก.ค. 64 เป็นต้นไป เพื่อเข้ารับการฉีดวัคซีนในช่วงวันที่ 5 – 15 ก.ค. 64 ที่สถานีกลางบางซื่อ
.
ผู้ให้บริการโทรศัพท์เคลื่อนที่ทั้ง 4 ค่าย ประกอบด้วย
1.AIS ลงทะเบียนได้ที่ เว็บไซต์www.ais.th/vaccine
2.TRUE ลงทะเบียนได้ที่ ระบบ USSD กด *707# โทรออก หรือที่เว็บไซต์vaccine.trueid.net
3.DTAC ลงทะเบียนได้ที่ ดีแทค แอป และเว็บไซต์www.dtac.co.th
4.NT ลงทะเบียนได้ที่ เว็บไซต์https://covid19vaccine.ntplc.co.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 พฤศจิกายน 2564
​รองฯ จุรินทร์ รับหนังสือจากเครือข่ายสตรี เนื่องในวันต่อต้านความรุนแรงต่อสตรีสากล เตรียมเสนอครม. ให้เป็นวาระแห่งชาติ
​รองฯ จุรินทร์ รับหนังสือจากเครือข่ายสตรี เนื่องในวันต่อต้านความรุนแรงต่อสตรีสากล เตรียมเสนอครม. ให้เป็นวาระแห่งชาติ
นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า วันนี้ ที่อาคารรัฐสภา นายจุรินทร์ ลักษณวิศิษฏ์ รองนายกรัฐมนตรี ในฐานะประธานคณะกรรมการนโยบายและยุทธศาสตร์การพัฒนาสถานภาพสตรีแห่งชาติ (กยส.) ได้รับมอบหนังสือจากตัวแทนเครือข่ายสตรี ข้อเสนอต่อรัฐบาลในการป้องกันและแก้ปัญหาความรุนแรงต่อเด็กและสตรี เนื่องในวันต่อต้านความรุนแรงต่อสตรีสากล 25 พฤศจิกายน
ทั้งนี้ นายจุรินทร์ ได้กล่าวว่า ในฐานะประธาน กยส. ซึ่งมีกระทรวงการพัฒนาสังคมและความมั่นคงของมนุษย์ (พม.) เป็นฝ่ายเลขานุการ ตนให้ความสำคัญกับเรื่องนี้เป็นอย่างยิ่ง โดยเฉพาะในเรื่องของการขจัดความรุนแรงต่อเด็กและสตรี ซึ่งถือเป็นประเด็นที่เราร่วมมือร่วมใจกับทุกภาคส่วนทั้งภาครัฐ ภาคเอกชน เอ็นจีโอ กลุ่มสตรีต่าง ๆ แก้ไขปัญหากันมาเป็นระยะเวลายาวนาน ที่น่าเป็นห่วง คือ ตัวเลขของการกระทำความรุนแรงต่อเด็กและสตรีไม่ได้ลดลง ขณะเดียวกันเรื่องเข้าสู่ขบวนการยุติธรรมแค่ประมาณ 10% ของข้อเท็จจริงที่เกิดขึ้น ซึ่งเป็นสิ่งที่เราจะต้องช่วยกันคลี่คลายปัญหานี้ต่อไป และในช่วงที่ผ่านมา ได้มีการทำต้นเรื่องทั้งหมดในการดำเนินการเสนอเรื่อง เรื่องการป้องกันและแก้ไขการข่มขืนกระทำชำเราและการล่วงละเมิดทางเพศเป็นวาระแห่งชาติ ซึ่งได้ผ่านกระบวนการกลั่นกรองและกำลังขัดเกลาข้อความ ถัดจากนี้ตนจะพยายามผลักดันเข้าสู่ที่ประชุมคณะรัฐมนตรีโดยเร็ว เพื่อกำหนดให้เรื่องนี้เป็นวาระแห่งชาติต่อไปเพื่อให้ทุกหน่วยงานที่เกี่ยวข้องได้ตระหนักถึงความสำคัญในการร่วมมือกันแก้ปัญหานี้ให้สำเร็จลุล่วง และต้องมีเป้าหมายที่ชัดเจนว่าจะลดระดับของความรุนแรงที่เกิดขึ้นทั้งในเชิงปริมาณและทุกเรื่องได้อย่างไร
นางสาวรัชดา ได้ให้ข้อมูลเพิ่มเติมว่า ภายใต้การกำหนดให้เรื่องนี้เป็นวาระแห่งชาติ จะครอบคลุมการทำงานในหลายมิติและกลุ่มสังคม รวมถึงการบูรณาการระหว่างหน่วยงานต่าง ๆ ด้วย อาทิ การปรับหลักสูตรการสอนเพศวิถีให้มีความเข้าใจง่าย การบูรณาการหลักสูตรการป้องกันตนเองในวิชาเรียน การขจัดทัศนคติที่ผิด ๆ ต่อเพศหญิง การพัฒนาแนวทางปฏิบัติในเรื่องการสอบถามข้อเท็จจริงต่อผู้เสียหาย การเพิ่มและปรับปรุงกฎหมายคดีความผิดทางเพศ การกําหนดโทษทางวินัยร้ายแรงแก่ครู บุคลากรทางการศึกษา และเจ้าหน้าที่ของรัฐที่ล่วงละเมิดทางเพศ การกําหนดสัดส่วนของคณะกรรมการสอบสวนวินัย ข้าราชการครู บุคลากรทางการศึกษา หรือ เจ้าหน้าที่ของรัฐที่เป็นสตรีไม่น้อยกว่าหนึ่งในสาม เป็นต้น
..................................
วันพุธที่ 30 มิถุนายน 2564
เอกอัครราชทูตชิลีพบผู้ช่วย รมต.เกษตรฯ ชื่นชมหลักเศรษฐกิจพอเพียง และนำไปประยุกต์ใช้ในชิลีแล้ว พร้อมปรับปรุง MOU ว่าด้วยความร่วมมือด้านการเกษตร ให้สอดคล้องตามสถานการณ์
เอกอัครราชทูตชิลีพบผู้ช่วย รมต.เกษตรฯ ชื่นชมหลักเศรษฐกิจพอเพียง และนำไปประยุกต์ใช้ในชิลีแล้ว พร้อมปรับปรุง MOU ว่าด้วยความร่วมมือด้านการเกษตร ให้สอดคล้องตามสถานการณ์
นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ ได้รับมอบหมายจาก        ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ พบกับนายคริสเตียน เรเรน บาร์เกตโต(H.E. Mr. Christian Rehren Bargetto) เอกอัครราชทูตวิสามัญผู้มีอำนาจเต็มแห่งสาธารณรัฐชิลี ประจำประเทศไทย ในวันที่ 30 มิถุนายน 2564 ณ กระทรวงเกษตรและสหกรณ์ เนื่องในโอกาสพ้นจากหน้าที่ และได้หารือถึงการปรับปรุงบันทึกความเข้าใจ (MOU) ว่าด้วยความร่วมมือด้านการเกษตร (ที่ลงนามไปเมื่อ 15 ส.ค. 55) เพื่อให้สอดคล้องกับสถานการณ์และโครงสร้างหน่วยงานในปัจจุบัน ซึ่งเอกอัครราชทูตฯ ได้นำส่งร่าง MOU ให้กระทรวงเกษตรฯ แล้ว
"ในส่วนของกระทรวงเกษตรฯ ได้มอบหมายให้ผู้อำนวยการสำนักการเกษตรต่างประเทศ ประสานงานกับสถานเอกอัครราชทูตชิลี และกระทรวงเกษตรชิลี เพื่อเร่งรัดให้ได้ข้อสรุปของ MOU ฉบับใหม่ และหลังจากมีผลบังคับใช้ หน่วยงานของไทยและชิลีจะได้ทำงานและมีความร่วมมือกันอย่างใกล้ชิดและเป็นรูปธรรมมากยิ่งขึ้น" นายนราพัฒน์ กล่าว
ทั้งนี้ เอกอัครราชทูตชิลี ได้กล่าวชื่นชมประเทศไทยที่มีการอนุรักษ์ดิน และการทำเกษตรที่พัฒนาอย่างยั่งยืนในชนบท โดยชิลีเองได้นำหลักปรัชญาเศรษฐกิจพอเพียง (Sufficient Economy Philosophy: SEP) ไปปรับใช้    ซึ่งดำเนินการไปด้วยดีที่ชิลี
สำหรับมูลค่าการค้าสินค้าเกษตรไทย-ชิลี ในปี 2563 มีมูลค่าการค้า 7,751 ล้านบาท โดยสินค้าเกษตรส่งออกที่สำคัญของไทยไปยังชิลี ได้แก่ 1) ทูน่าอื่น ๆ บรรจุภาชนะอากาศผ่านเข้าออกไม่ได้ 1,759 ล้านบาท (58.8%) 2) ถุงมืออื่น ๆ 368 ล้านบาท (12.3%) 3) สับปะรด บรรจุภาชนะอากาศผ่านเข้าออกไม่ได้ 152 ล้านบาท (5.1%) 4) ยางนอกชนิดอัดลมใช้กับรถยนต์นั่ง 78 ล้านบาท (2.6%) และ 5) กะทิสำเร็จรูป 44 ล้านบาท (1.8%)
และสินค้าเกษตรนำเข้าที่สำคัญของไทยจากชิลี ได้แก่ 1) ปลาแซลมอนแอตแลนติก และแซลมอนดานูบ 1,417 ล้านบาท (29.8%) 2) ปลาแซลมอนแปซิฟิกอื่น ๆ 426 ล้านบาท (9.0%) 3) ปลาเทราต์ 372 ล้านบาท (7.8%) 4)  เชอร์รี่เปรี้ยว (พรูนัสเซราซัส) อื่นๆ 340 ล้านบาท (7.1%) และ 5) ไขมันและน้ำมันอื่นของปลา 236 ล้านบาท (5.0%)
วันศุกร์ที่ 7 มกราคม 2565
บก. ปรับปรุงหัตถการและข้อบ่งชี้ของสถานพยาบาลเอกชนที่ร่วมโครงการเบิกจ่ายตรง กรณีผู้มีสิทธิและบุคคลในครอบครัวนัดผ่าตัดล่วงหน้า
กรมบัญชีกลางได้จัดทำบัญชีรายการโรคและการรักษาพยาบาลที่ผู้มีสิทธิและบุคคลในครอบครัวสามารถขอใช้สิทธิเบิกค่ารักษาพยาบาลจากทางราชการได้ในสถานพยาบาลของเอกชนที่เข้าร่วมโครงการเบิกจ่ายตรงประเภทผู้ป่วยใน กรณีนัดผ่าตัดล่วงหน้ากับกรมบัญชีกลาง
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้จัดทำบัญชีรายการโรคและการรักษาพยาบาลที่ผู้มีสิทธิและบุคคลในครอบครัวสามารถขอใช้สิทธิเบิกค่ารักษาพยาบาลจากทางราชการได้ในสถานพยาบาลของเอกชนที่เข้าร่วมโครงการเบิกจ่ายตรงประเภทผู้ป่วยใน กรณีนัดผ่าตัดล่วงหน้ากับกรมบัญชีกลาง จากเดิม 52 โรค 86 หัตถการ เพิ่มเติมเป็น 55 โรค 100 หัตถการ และได้ปรับปรุงอัตราการจ่ายค่ารักษาพยาบาลประเภทผู้ป่วยในตามหลักเกณฑ์กลุ่มวินิจฉัยโรคร่วม (DRGs) ฉบับที่ 6 โดยให้ยกเลิกอัตราฐาน 10,897 บาท ต่อหนึ่งหน่วยสัมพันธ์ และให้ใช้อัตราฐาน 11,064 บาท ต่อหนึ่งหน่วยสัมพันธ์ เพื่อให้การจ่ายเงินเป็นไปอย่างเหมาะสม โดยข้อบ่งชี้ตามหัตถการเดิมที่ได้รับการปรับปรุงและหัตถการใหม่ที่มีการเพิ่มเติม และการคำนวณค่าน้ำหนักสัมพันธ์อัตราฐานข้างต้น มีผลใช้บังคับกับสถานพยาบาลของเอกชน ตั้งแต่วันที่ 1 มกราคม 2565 เป็นต้นไป ทั้งนี้ สามารถตรวจสอบรายชื่อสถานพยาบาลของเอกชนที่เข้าร่วมโครงการได้ที่ www.cgd.go.th หรือแอปพลิเคชัน CGD iHealthCare หรือสอบถามรายละเอียดเพิ่มเติมได้ที่ กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6854 4441 ในวัน เวลาราชการ
วันอาทิตย์ที่ 3 เมษายน 2565
รองนายกรัฐมนตรี อนุทิน ชื่นชมศักยภาพ ภาคอีสานอุดมสมบูรณ์ มีศักยภาพสำคัญผลักดันความก้าวหน้าของประเทศ
รองนายกรัฐมนตรี อนุทิน ชื่นชมศักยภาพภาคอีสานอุดมสมบูรณ์ มีศักยภาพสำคัญผลักดันความก้าวหน้าของประเทศพร้อมฝากถึงคนในพื้นที่วางแผนใช้ประโยชน์จากโครงสร้างพื้นฐานที่รัฐบาลลงทุนทั้งทางถนน ทางรางสร้างอาชีพยกระดับรายได้
วันนี้(3เม.ย.65)น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าเมื่อวันที่1เม.ย. 2565ที่ผ่านมานายอนุทินชาญวีรกูลรองนายกรัฐมนตรีและรมว.สาธารณสุขได้ลงพื้นที่จังหวัดขอนแก่นเพื่อเป็นประธานในพิธีเปิดประชุมวิชาการกัญชาทางการแพทย์เขตสุขภาพที่7พร้อมกับเดินทางไปเป็นประธานในพิธีเปิดอาคารผู้ป่วยนอกอำเภอบ้านไผ่และตรวจราชการทั้งด้านธารณสุขด้านคมนาคมขนส่งในพื้นที่จังหวัดขอนแก่น
รองนายกรัฐมนตรีได้กล่าวกับข้าราชการเอกชนประชาชนในพื้นที่ที่มาต้อนรับระหว่างการลงพื้นที่ว่าภาคตะวันออกเฉียงเหนือหรือภาคอีสานเป็นภูมิภาคที่มีศักยภาพสูงด้วยขนาดพื้นที่และจำนวนประชากรทำให้เป็นทั้งตลาดและที่ตั้งของโรงงานอุตสาหกรรมของผู้ประกอบการกลุ่มต่างๆและขณะนี้ศักยภาพก็สูงขึ้นอีกด้วยโครงสร้างพื้นฐานด้านต่างๆที่รัฐบาลปัจจุบันได้ผลักดันลงทุนทั้งการคมนาคมทางถนนทางอากาศทางรางที่มีทั้งรถไฟทางคู่และกำลังพัฒนารถไฟความเร็วสูงขณะที่เส้นทางการเชื่อมต่อไปยังประเทศเพื่อนบ้านอย่างสปป.ลาวขณะนี้ก็สะดวกมากขึ้นด้วยสะพานมิตรภาพไทย-ลาวที่มีแล้วทั้งหมด4แห่งจากเดิมมีเพียงแห่งเดียวที่จังหวัดหนองคายและขณะนี้อยู่ระหว่างก่อสร้างแห่งที่5ที่จังหวัดบึงกาฬ
ทั้งนี้รองนายกรัฐมนตรียังกล่าวด้วยว่าภาคอีสานได้เปลี่ยนแปลงไปจากอดีตมากเป็นดินแดนที่อุดมสมบูรณ์ไม่แห้งแล้งอีกต่อไปพื้นภูมิภาคที่หล่อเลี้ยงตัวเองได้หล่อเลี้ยงระบบเศรษฐกิจและเป็นส่วนหนึ่งที่ทำให้ประเทศไทยสามารถขยายความก้าวหน้าได้
“ด้วยระบบคมนาคมขนส่งการสาธารณสุขการปกครองส่วนท้องถิ่นที่รัฐบาลได้กระจายออกไปทำให้ขณะนี้ภาคอีสานเป็นภาคที่มีศักยภาพสูงที่มุกดาหารและนครพนมการค้าชายแดนไม่ต่ำกว่าปีละ2แสนล้านหนองคายไม่ต่ำกว่า5แสนล้านส่วนที่บึงกาฬถ้าเปิดใช้สะพานมิตรภาพไทย-ลาวแห่งที่5 ก็น่าจะไม่ต่ำกว่าปีละ5หมื่นล้านที่สำคัญคือนครพนมเลยร้อยเอ็ดสกลนครหนองคายอุดรธานีบึงกาฬขอนแก่นมีถนน4เลน6เลนเชื่อมต่อกันหมดฉะนั้นพี่น้องประชาชนต้องบอกตัวเองลูกหลานหุ้นส่วนให้เตรียมคิดได้แล้วว่าเราจะใช้ประโยชน์ในการประกอบอาชีพยกระดับรายได้จากระบบคมนาคมขนส่งที่เจริญก้าวหน้าขึ้นเครือข่ายจำนวนมากได้อย่างไร”รองนายกรัฐมนตรีกล่าว
-------
วันพฤหัสบดีที่ 5 พฤษภาคม 2565
Kick OFF ทั่วประเทศ ! รมว.ยุติธรรม เปิดงาน บริจาคโลหิตพร้อมกันทั่วประเทศ ภายใต้โครงการ “90 พรรษา 90 ล้าน ซีซี ถวายราชสดุดี สมเด็จพระบรมราชชนนีพันปีหลวง”
Kick OFF ทั่วประเทศ ! รมว.ยุติธรรม เปิดงาน บริจาคโลหิตพร้อมกันทั่วประเทศ ภายใต้โครงการ “90 พรรษา 90 ล้าน ซีซี ถวายราชสดุดี สมเด็จพระบรมราชชนนีพันปีหลวง” โดยมีสำนักงาน ป.ป.ส. ร่วมกับ สภากาชาดไทย โรงพยาบาลตำรวจ กรมส่งเสริมการปกครองท้องถิ่น และ กอ.รมน.
วันนี้ 5 พฤษภาคม 2565 เวลา 10.40 น. ที่สำนักงาน ป.ป.ส. (ดินแดง) นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานพิธีเปิดโครงการบริจาคโลหิตในงาน “90 พรรษา 90 ล้าน ซีซี ถวายราชสดุดี สมเด็จพระบรมราชชนนีพันปีหลวง” เนื่องในโอกาสมหามงคลเฉลิมพระชนมพรรษา 90 พรรษา เพื่อถวายเป็นพระราชกุศลแด่สมเด็จพระบรมราชชนนีพันปีหลวง พร้อมด้วย นายวิชัย ไชยมงคล เลขาธิการคณะกรรมการป้องกันและปราบปรามยาเสพติด รศ.พญ.ดุจใจ ชัยวานิชศิริ ผู้อำนวยการศูนย์บริการโลหิตแห่งชาติ พล.ต.ต.เอกลักษณ์ ดีรุ่งโรจน์ นายแพทย์ (สบ6) โรงพยาบาลตำรวจ นายทวี เสริมภักดีกุล รองอธิบดีกรมส่งเสริมการปกครองท้องถิ่น พล.ท.ประวิทย์ กิตติสุบรรณ ที่ปรึกษา ผอ.ศปป.2 กอ.รมน. นางทัศนีย์ ชัยคุณแสง ผู้อำนวยการสำนักพัฒนาทุนและองค์กรการเงินชุมชน กรมการพัฒนาชุมชน และเครือข่ายกองทุนแม่ของแผ่นดิน หน่วยงานภาคีที่เกี่ยวข้อง และประชาชนเข้าร่วมงานกว่า 500 คน โดยในส่วนของสำนักงาน ปปส.ภาค 1-9 ได้ร่วมกับโรงพยาบาลหรือจุดรับบริจาคโลหิตในพื้นที่ใกล้เคียง ร่วม Kick off ผ่านระบบ WebEx Meeting พร้อมกันทั่วประเทศ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวเปิดงานว่า รัฐบาล โดย สำนักงาน ป.ป.ส. กระทรวงยุติธรรม กำหนดจัดกิจกรรมเฉลิมพระเกียรติตลอดทั้งปี 2565 ซึ่งการจัดกิจกรรมบริจาคโลหิตนับเป็นกิจกรรมที่สำคัญเป็นอย่างยิ่ง เพื่อถวายเป็นพระราชกุศลแด่สมเด็จพระบรมราชชนนีพันปีหลวง ตลอดจนเสริมสร้างความเข้มแข็งให้กับเครือข่ายภาคประชาชนกองทุนแม่ของแผ่นดิน สนองพระราชปณิธาน ในการแก้ไขปัญหายาเสพติดและเสริมสร้างคุณภาพชีวิตให้กับประชาชน นอกจากนี้ ถือเป็นการแก้ไขปัญหาการขาดแคลนโลหิตในช่วงวิกฤติการณ์โควิด ซึ่งจะบรรลุผลสำเร็จได้ ย่อมต้องอาศัยความเสียสละและการมีส่วนร่วมอย่างเข้มแข็งจากทุกภาคส่วน
ด้าน นายวิชัย ไชยมงคล เลขาธิการคณะกรรมการป้องกันและปราบปรามยาเสพติด กล่าวว่า วัตถุประสงค์ในการจัดโครงการรับบริจาคโลหิตนี้เป็นการรณรงค์ ส่งเสริม และเชิญชวนให้สมาชิกเครือข่ายหมู่บ้านชุมชนกองทุนแม่ของแผ่นดินทั่วประเทศ จำนวน 24,455 แห่ง ตลอดจนข้าราชการและเจ้าหน้าที่ของหน่วยงานในทุกภาคส่วน พร้อมด้วยประชาชนทุกหมู่เหล่า ได้ร่วมกันบริจาคโลหิตเป็นรายบุคคลหรือหมู่คณะในโรงพยาบาล หรือจุดรับบริจาคโลหิตที่ใกล้เคียงในพื้นที่ ตั้งแต่เดือนเมษายน จนถึงเดือนธันวาคม 2565 โดยสำนักงาน ป.ป.ส. จะร่วมกับกระทรวงสาธารณสุข และกระทรวงมหาดไทยรวบรวมผลการบริจาคโลหิต
จากนั้น นายสมศักดิ์ ให้สัมภาษณ์ว่า ขอขอบคุณหน่วยงานป.ป.ส. สภากาชาดไทย และภาคีเครือข่ายทุกหน่วยงานที่ร่วมกันจัดโครงการดังกล่าวขึ้น โดยมีความตั้งใจรวบรวมโลหิตให้ได้ 90 ล้าน ซีซี ให้บรรลุเป้าหมาย เพื่อถวายราชสดุดี สมเด็จพระบรมราชชนนีพันปีหลวง ซึ่งตนอยากเชิญชวนพี่น้องประชาชนให้มาร่วมบริจาคโลหิตกัน ส่วนกรณีการยึดทรัพย์จากคดียาเสพติดที่ได้ตั้งเป้าไว้ 1 หมื่นล้านบาท นั้น ภายในเดือนนี้คาดว่าจะมีการแถลงถึงความคืบหน้าดังกล่าว ซึ่งตนจะรายงานให้ พล.อ.ประยุทธ์ จันทร์โอชา นายกรัฐมนตรี ได้รับทราบก่อน ทั้งนี้ มั่นใจว่าเราจะทำตามเป้าที่ตั้งไว้ได้สำเร็จคือ1หมื่นล้านบาท
วันศุกร์ที่ 10 มิถุนายน 2565
โฆษกรัฐบาลเผย นายกรัฐมนตรี เตือนประชาชนระวังโรคไข้หวัดใหญ่ ไข้เลือดออก คล้ายป่วยด้วยโควิด-19 แนะสังเกตอาการ สวมหน้ากากอนามัย ล้างมือ ตรวจ ATK เพื่อความปลอดภัย
โฆษกรัฐบาลเผย นายกรัฐมนตรี เตือนประชาชนระวังโรคไข้หวัดใหญ่ ไข้เลือดออก คล้ายป่วยด้วยโควิด-19 แนะสังเกตอาการ สวมหน้ากากอนามัย ล้างมือ ตรวจ ATK เพื่อความปลอดภัย ขณะที่วันนี้พบผู้ติดเชื้อ 2836 ราย
วันนี้ (10 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงสุขภาพประชาชน หลังประเทศไทยเข้าสู่ฤดูฝนอย่างเป็นทางการ พบฝนตกหลายพื้นในช่วงสัปดาห์ที่ผ่าน ซึ่งมักจะมีการแพร่ระบาดของโรคจากการเปลี่ยนแปลงของสภาพอากาศ เช่น ไข้หวัดใหญ่ ไข้เลือดออก โดยอาการจะมีไข้สูง หนาวสั่น ปวดศีรษะ ไอ จาม หรือมีน้ำมูกไหล ซึ่งมีอาการใกล้เคียงกับโรคโควิด-19 จึงแนะประชาชนหมั่นสังเกตอาการ สวมหน้ากากอนามัย ล้างมือด้วยสบู่และน้ำ หรือใช้เจลแอลกอฮอล์ และตรวจ ATK หากพบอาการ เพื่อความปลอดภัยของตนเองและครอบครัว นอกจากนี้หากพบอาการรุนแรงให้พบแพทย์ทันที โดยเฉพาะเด็ก ผู้สูงอายุและกลุ่มผู้มีโรคประจำตัว
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,836 ราย จำแนกเป็น ผู้ติดเชื้อในประเทศ 2,835 ราย และผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 24 ราย ผู้ที่กำลังรักษาตัว 24,556 ราย และมียอดผู้ที่หายป่วยกลับบ้านแล้ว 3,518 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,256,552 ราย จำนวนผู้ที่หายป่วยสะสมจำนวน 2,256,453 ราย จำนวนผู้ป่วยปอดอักเสบรักษาตัวอยู่ในโรงพยาบาล 673 ราย
วันศุกร์ที่ 3 กันยายน 2564
รมว.วธ. เป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๗/๒๕๖๔
การประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๗/๒๕๖๔ ผ่านระบบการประชุมทางไกล (Video Conference)
วันที่ ๒ กันยายน ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานการประชุมหัวหน้าส่วนราชการและองค์การมหาชนในสังกัดกระทรวงวัฒนธรรม ครั้งที่ ๗/๒๕๖๔ ผ่านระบบการประชุมทางไกล (Video Conference) โดยมีนายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม ผู้บริหารส่วนราชการและองค์การมหาชนในสังกัดกระทรวงวัฒนธรรม และเจ้าหน้าที่ที่เกี่ยวข้องเข้าร่วมประชุม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันพฤหัสบดีที่ 10 กุมภาพันธ์ 2565
ดีอีเอส MOU ร่วม 8 หน่วยงาน หนุน โครงการ “SAFE สถานศึกษาปลอดภัย”
ดีอีเอส MOU ร่วม 8 หน่วยงาน หนุน โครงการ “SAFE สถานศึกษาปลอดภัย”
เมื่อวันที่10กุมภาพันธ์2565นางสาวชมภารีชมภูรัตน์ผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมในพิธีลงนามบันทึกข้อตกลงความร่วมมือโครงการเสริมสร้างความปลอดภัยในสถานศึกษาสังกัดกระทรวงศึกษาธิการ(MOE Safety Center)และพิธีเปิดโครงการเสริมสร้างสมรรถนะนักเรียนครูและบุคลากรทางการศึกษาให้มีทักษะชีวิตในศตวรรษที่21 ณหอประชุมคุรุสภากระทรวงศึกษาธิการ ตามที่นายกรัฐมนตรีและกระทรวงศึกษาธิการ(ศธ.)ให้ความสำคัญเรื่องความปลอดภัยในสถานศึกษาเรื่องความปลอดภัยจึงกำหนดให้เป็นวาระแรกใน7วาระเร่งด่วนของกระทรวงศึกษาธิการซึ่งได้พัฒนาระบบการแจ้งเหตุความไม่ปลอดภัยขึ้นใช้ชื่อว่าศูนย์“MOE SAFETY CENTER”ใช้แพลตฟอร์มดิจิทัลเป็นแอปพลิเคชันในการแจ้งเหตุความไม่ปลอดภัยสามารถแจ้งเหตุได้4ช่องทางดังนี้แอปพลิเคชันMOE Safety Center, http://www.MOESafetyCenter.com, LINE @MOESafetyCenterหรือที่Call Center 0-2126-6565
ในการลงนามบันทึกข้อตกลงความร่วมมือโครงการ“SAFEสถานศึกษาปลอดภัย”บูรณาการความร่วมมือจาก8กระทรวงและอีก2หน่วยงานประกอบด้วยกระทรวงกลาโหมกระทรวงมหาดไทยสํานักงานตํารวจแห่งชาติกระทรวงสาธารณสุขกระทรวงการพัฒนาสังคมและความมั่นคงของมนุษย์กระทรวงดิจิทัลเพื่อเศรษฐกิจและสังคมกระทรวงคมนาคมกระทรวงทรัพยากรธรรมชาติและสิ่งแวดล้อมกระทรวงยุติธรรมและสำนักนายกรัฐมนตรี
*************
วันจันทร์ที่ 24 มกราคม 2565
กรมการขนส่งทางราง ลงพื้นที่ตรวจสอบ กรณีสะพานพระราม 6 ทรุดตัว
กระทบการให้บริการเดินรถไฟสายใต้
วันนี้ (24 มกราคม 2565) กรมการขนส่งทางราง กระทรวงคมนาคม ลงพื้นที่ กรณีสะพานพระราม 6 ทรุดตัวกระทบการให้บริการเดินรถไฟสายใต้ โดยจากการลงพื้นที่พบว่า ปัจจุบันสะพานรถไฟพระราม 6 อยู่ระหว่างดำเนินการเสริมความมั่นคงสะพาน COMPOSITE GIRDER และงานเสริมความมั่นคงสะพานเหล็ก (สะพานพระราม 6) โดยจากการตรวจสอบพบว่า สะพานรถไฟมีการทรุดตัวเนื่องจากขั้นตอนการเปลี่ยน Rivet (หมุดย้ำ) ของเดิมไปเป็นน็อตกำลังสูง บริเวณจุดรอยต่อของชิ้นส่วน (member) แนวเฉียงที่รอยต่อ (joint) ขอบริมด้านบน ของสะพานเหล็กตัวที่สามจากฝั่งกรุงเทพมหานคร ทิศทางขาเข้ากรุงเทพมหานคร สันนิษฐานเบื้องต้นว่า ระหว่างดำเนินการเปลี่ยนหมุดย้ำ อาจมีน้ำหนักจากการเดินรถไฟ ทำให้เกิดการเคลื่อนตัวของชิ้นส่วนสะพาน (member) ส่งผลให้ระดับสันรางเกิดการเคลื่อนที่ จึงจำเป็นต้องหยุดการเดินรถไฟสายใต้ชั่วคราวตั้งแต่เวลา 10.30น. ของวันนี้ (24 มกราคม 2565) เพื่อความปลอดภัยต่อการเดินรถ โดย รฟท.อยู่ระหว่างตรวจสอบทางเทคนิคและปรับปรุงโครงสร้างสะพานให้มีความมั่นคง ปลอดภัย และจากการประสาน รฟท. ในเบื้องต้นคาดการณ์ว่าจะสามารถเปิดให้บริการเดินรถ ตั้งแต่วันพุธที่ 26 มกราคม 2565 เวลา 12.30 น. เป็นต้นไป สำหรับวันนี้ การรถไฟแห่งประเทศไทย (รฟท.) ได้ประสานงานองค์การขนส่งมวลชนกรุงเทพ (ขสมก.) จัดรถโดยสารเพื่อขนถ่ายผู้โดยสารจากสถานีกรุงเทพไปยังสถานีบางบำหรุ โดยขบวนรถด่วนพิเศษที่ 31 กรุงเทพ - ชุมทางหาดใหญ่ ขบวนรถเร็วที่ 171 กรุงเทพ - สุไหงโก - ลก และขบวนรถด่วนที่ 83 กรุงเทพ - ตรัง ไปออกต้นทางที่สถานีบางบำหรุ และวันนี้งดให้บริการขบวนรถสายใต้ 2 ขบวน ได้แก่ ขบวนรถชานเมืองที่ 355 กรุงเทพ - สุพรรณบุรี และขบวนรถด่วนที่ 85 กรุงเทพ - นครศรีธรรมราช โดยผู้โดยสารติดต่อขอคืนตั๋วโดยสารได้เต็มราคา ทั้งนี้สำหรับผู้โดยสารที่เดินทางกับขบวนรถไฟสายใต้สามารถนำบัตรโดยสารติดต่อที่ห้องจำหน่ายตั๋วที่สถานีรถไฟชานเมืองสายสีแดง เพื่อขึ้นรถไฟฟ้าระหว่างสถานีกลางบางซื่อ - สถานีบางบำหรุได้โดยไม่เสียค่าใช้จ่าย
วันจันทร์ที่ 4 กรกฎาคม 2565
โหลดเลย! แอปฯ "ทางรัฐ" ตัวช่วยดี ๆ ที่สามารถเข้าถึงบริการภาครัฐได้
.....
โหลดเลย! แอปฯ "ทางรัฐ" ตัวช่วยดี ๆ ที่สามารถเข้าถึงบริการภาครัฐได้
.
ทั้งการตรวจสอบสิทธิต่าง ๆ เช่น สิทธิรักษาพยาบาล สิทธิประกันสังคม ข้อมูลเครดิตบูโร ตรวจสอบทะเบียนราษฎร์ ตรวจสอบใบสั่งจราจรและชำระค่าปรับ ฯลฯ รวมถึงบริการชำระค่าน้ำ ค่าไฟ เรียกได้ว่าเป็นศูนย์รวมบริการภาครัฐที่พร้อมให้บริการประชาชน
.
ประชาชนสามารถดาวน์โหลดแอปพลิเคชัน “ทางรัฐ” ได้ทั้งในระบบ iOS และ Android คลิกhttps://qr1.be/DE6L
Cr. กระทรวงดิจิทัลเพื่อเศรษฐกิจและสังคม
#ไทยคู่ฟ้า#ร่วมต้านโควิด19
-------------------
วันอังคารที่ 10 พฤษภาคม 2565
“ซินหัว” ตีข่าว ชาวจีนเฝ้ารอทุเรียนไทยอย่างใจจดใจจ่อ แม้ราคาจะสูงกว่าปีที่แล้วแต่ขายหมดอย่าง รวดเร็วทั้งตลาดออฟไลน์และออนไลน์
“ซินหัว” ตีข่าว ชาวจีนเฝ้ารอทุเรียนไทยอย่างใจจดใจจ่อ แม้ราคาจะสูงกว่าปีที่แล้วแต่ขายหมดอย่าง รวดเร็วทั้งตลาดออฟไลน์และออนไลน์
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ และประธานคณะทำงานแก้ไขปัญหาผลไม้ล่วงหน้าในคณะกรรมการพัฒนาและบริหารจัดการผลไม้ (Fruit Board) เปิดเผยวันนี้ (10 พ.ค) ว่า มีรายงานจากสำนักข่าวซินหัวของจีนว่า ปีนี้ทุเรียนไทยเข้าสู่ตลาดจีนช้ากว่าปกติและมีราคาสูงขึ้น แต่ผู้บริโภคชาวจีนยังคงเฝ้ารออย่างใจจดใจจ่อ บรรดาซูเปอร์มาร์เก็ตและแพลตฟอร์มอีคอมเมิร์ซรายใหญ่ของจีน ทยอยวางจำหน่าย ‘ทุเรียนไทย’ กันแล้วและเพิ่มขึ้นอย่างต่อเนื่องตั้งแต่ปลายเดือนเมษายน ส่งสัญญาณว่า ‘ฤดูทุเรียน’ มาถึงแล้ว
ทุเรียนจากสวนในไทยจะถูกเก็บเกี่ยวและส่งออกด้วยเที่ยวบินเช่าเหมาลำ มุ่งสู่ปลายทางท่าอากาศยานนานาชาติกว่างโจว ไป๋อวิ๋น มณฑลกวางตุ้ง ทางใต้ของจีน จากนั้นจะกระจายไปยังทุกภูมิภาคของจีนอย่างรวดเร็ว ด้านร้านผลิตภัณฑ์เกษตรและอาหารในเครือเจริญโภคภัณฑ์ ที่เมืองกว่างซี แจ้งว่า ทางร้านได้รับทุเรียน 100 กล่อง ถูกกระจายสู่ร้านสะดวกซื้อ ขายให้ลูกค้าขาจร ทั้ง 100 กล่องหมดอย่างรวดเร็ว แม้ราคาจะสูงขึ้นกว่าปีก่อนก็ตาม
ทุเรียนยังคงเป็นผลไม้ยอดนิยมในกลุ่มผู้บริโภคชาวจีน ครองตำแหน่งผลไม้นำเข้า ‘ดาวเด่น’ ปริมาณการบริโภคเพิ่มขึ้นต่อเนื่องในช่วงหลายปีนี้ และการนำเข้าทุเรียนสดในปี 2564 สูงกว่าเมื่อปี 2560 ถึง 4 เท่า ส่วนใหญ่นำเข้าจากไทย พื้นที่นำเข้าหลักคือ กวางตุ้ง กว่างซี และฉงชิ่ง
นิศาชล ไทยทอง หรือที่คนจีนรู้จักในชื่อ ไท่ลู่ลู่ หญิงไทยที่ใช้ชีวิตอยู่ในหนานหนิง ทำธุรกิจนำเข้าทุเรียนจากสวนไทยมาขายในจีน จนมีกลุ่มลูกค้าประจำในมือ บอกกับสำนักข่าวซินหัวว่า เมื่อก่อนคนจีนรู้จักแต่ทุเรียนหมอนทอง แต่ตอนนี้รู้จักทุเรียนพันธุ์อื่นมากขึ้น ไม่ว่าจะเป็น กระดุมทอง ก้านยาว และพวงมณี
วันอังคารที่ 19 เมษายน 2565
เตรียมฉีดวัคซีนไฟเซอร์เข็มกระตุ้น กลุ่มเด็ก 12 - 17 ปี ผ่านระบบการศึกษา เริ่ม พ.ค. นี้
.....
กรมควบคุมโรค เตรียมความพร้อมฉีดวัคซีนโควิด-19 ในกลุ่มอายุ 12-17 ปี (ชั้นม.1 - 6) ที่ได้รับวัคซีนโควิด-19 ครบ 2 เข็มแล้ว ให้เข้ารับวัคซีนไฟเซอร์ เป็นเข็มกระตุ้นเข็มที่ 3 และต้องมีระยะห่างจากเข็มที่สอง 4 - 6 เดือนขึ้นไป เพื่อกระตุ้นภูมิคุ้มกัน ซึ่งเป็นการฉีดเข็มกระตุ้นผ่านระบบการศึกษา เพื่อเตรียมพร้อมเปิดเทอมภาคเรียนที่ 1/2565 โดยร่วมมือกับกระทรวงศึกษาธิการ และจะเริ่มฉีดพร้อมกันทั่วประเทศช่วงต้นเดือนพ.ค. 65
.
สำหรับกลุ่มนักเรียนนอกระบบการศึกษา เช่น Home School การจัดการเรียนการสอนที่บ้าน กลุ่มเด็กที่มีโรคประจำตัว 7 กลุ่มโรค 1.โรคอ้วน 2.โรคทางเดินหายใจเรื้อรัง 3.หัวใจและหลอดเลือด 4.ไตวายเรื้อรัง 5.มะเร็งและภูมิคุ้มกันต่ำ 6.เบาหวาน 7.โรคพันธุกรรม รวมทั้งกลุ่มอาการดาวน์ เด็กที่มีภาวะบกพร่องทางระบบประสาทรุนแรง และเด็กที่มีพัฒนาการช้า ให้เข้ารับการฉีดวัคซีนผ่านระบบสถานพยาบาล
.
หากผู้เข้ารับวัคซีนมีเงื่อนไขเฉพาะ หรือมีข้อจำกัดในการรับวัคซีนผ่านระบบการศึกษาให้เข้ารับวัคซีนผ่านระบบสถานพยาบาล โดยให้หน่วยบริการฉีดสามารถพิจารณาฉีดวัคซีนตามดุลพินิจของแพทย์ คำแนะนำจากบริษัทผู้ผลิต ความสมัครใจของผู้ปกครองและผู้รับวัคซีน
#ไทยคู่ฟ้า#ร่วมต้านโควิด19
-------------------
วันพุธที่ 1 กันยายน 2564
รฟม. จัดกิจกรรม “บ้านฉันบ้านเธอ” ปีที่ 4
ส่งเสริมให้นักเรียนป้องกันการแพร่ระบาดของเชื้อไวรัส COVID-19
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรม “บ้านฉันบ้านเธอ” โดยได้ส่งมอบหน้ากากผ้า “แมสก์ทันใจ” จำนวน 100 ชิ้น และเจลแอลกอฮอล์ จำนวน 100 ขวด ให้แก่ โรงเรียนวัดหัวลำโพง ซึ่งเป็นโรงเรียนตามแนวสายทางรถไฟฟ้ามหานคร สายเฉลิมรัชมงคล (MRT สายสีน้ำเงิน) และโรงเรียนชุมชนวัดบางไผ่ ซึ่งเป็นโรงเรียนตามแนวสายทางรถไฟฟ้ามหานคร สายฉลองรัชธรรม (MRT สายสีม่วง) รวมถึงส่งมอบโปสเตอร์ประชาสัมพันธ์ให้ความรู้เกี่ยวกับการดูแลและการปฏิบัติตนเพื่อให้สอดคล้องกับการใช้ชีวิตรูปแบบใหม่ในสังคม (New Normal) ทั้งนี้นักเรียนจากโรงเรียนดังกล่าวได้จัดทำคลิปวิดีโอเพื่อส่งต่อกำลังใจไปยังบุคลากรทางการแพทย์ ซึ่ง รฟม. ได้นำไปเผยแพร่ผ่านเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย
รฟม. ได้ดำเนินกิจกรรม “บ้านฉันบ้านเธอ” อย่างต่อเนื่อง ซึ่งปีนี้จัดขึ้นเป็นปีที่ 4 เพื่อเป็นการสร้างความสัมพันธ์อันดีกับนักเรียนในโรงเรียนตามแนวสายทางโครงการรถไฟฟ้า และเนื่องจากสถานการณ์การแพร่ระบาดของเชื้อไวรัส COVID-19 ปีนี้ รฟม. จึงได้ปรับรูปแบบกิจกรรมเป็นการส่งเสริมให้นักเรียนได้ตระหนักถึงความสำคัญในการดูแลตนเอง เพื่อป้องกันการแพร่ระบาดของเชื้อไวรัส COVID–19 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันศุกร์ที่ 19 สิงหาคม 2565
ปลัด สธ. เปิดห้องอุบัติเหตุและฉุกเฉินอัจฉริยะ-หอผู้ป่วยวิกฤต รพ.ลำปาง
ปลัดกระทรวงสาธารณสุข เปิดห้องอุบัติเหตุและฉุกเฉินอัจฉริยะ และหอผู้ป่วยวิกฤต อาคารนวมินทรราชประชาภักดี โรงพยาบาลลำปาง เผยมีการพัฒนาการให้บริการประชาชนด้วยหลัก EMS สภาพแวดล้อมดี มีความทันสมัย และใช้ระบบดิจิทัล ช่วยลดแออัด ลดรอคอย ลดภาระงาน
ปลัดกระทรวงสาธารณสุข เปิดห้องอุบัติเหตุและฉุกเฉินอัจฉริยะ และหอผู้ป่วยวิกฤต อาคารนวมินทรราชประชาภักดี โรงพยาบาลลำปาง เผยมีการพัฒนาการให้บริการประชาชนด้วยหลัก EMS สภาพแวดล้อมดี มีความทันสมัย และใช้ระบบดิจิทัล ช่วยลดแออัด ลดรอคอย ลดภาระงาน เกิดประโยชน์ทั้งผู้ให้บริการและผู้รับบริการ
วันนี้ (19 สิงหาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข และคณะ ร่วมพิธีเปิดห้องอุบัติเหตุและฉุกเฉินอัจฉริยะ และหอผู้ป่วยวิกฤต อาคารนวมินทรราชประชาภักดี โรงพยาบาลลำปาง จังหวัดลำปาง พร้อมให้กำลังใจเจ้าหน้าที่ผู้ปฏิบัติงานโดยมี นายสิธิชัย จินดาหลวง ผู้ว่าราชการจังหวัดลำปาง นายแพทย์ประเสิรฐ กิจสุวรรณรัตน์ นายแพทย์สาธารณสุขจังหวัดลำปาง นายแพทย์พงษ์ศักดิ์ โสภณ ผู้อำนวยการโรงพยาบาลลำปาง และคณะ ให้การต้อนรับ
นายแพทย์เกียรติภูมิกล่าวว่า โรงพยาบาลลำปางได้ให้ความสำคัญกับการดูแลผู้ป่วยอุบัติเหตุฉุกเฉิน และผู้ป่วยวิกฤตที่ต้องได้รับการรักษาอย่างรวดเร็วทันเวลา รวมถึงเตรียมพร้อมรองรับโรคอุบัติใหม่และโรคระบบทางเดินหายใจ โดยปรับระบบการทำงานภายใต้หลัก EMS ตามนโยบายของกระทรวงสาธารณสุข คือ E-Environment ปรับปรุงสภาพแวดล้อมให้ดี เหมาะสม ทำให้เกิดการผ่อนคลาย, M-Modernizations ปรับองค์กรให้มีความทันสมัย มีความปลอดภัย และ S-Smart service ใช้เทคโนโลยี นวัตกรรม ในรูปแบบดิจิทัลให้บริการประชาชน ช่วยลดแออัด ลดรอคอย ลดภาระงานของผู้ปฏิบัติงาน สร้างความเชื่อมั่นให้กับประชาชน รวมถึงให้บริการด้วยหัวใจ มีปฏิสัมพันธ์ที่ดีต่อผู้รับบริการ เกิดประโยชน์ต่อผู้ให้บริการและผู้รับบริการ
นายแพทย์เกียรติภูมิกล่าวต่อว่า ห้องอุบัติเหตุฉุกเฉินอัจฉริยะ มีการปรับระบบการทำงานให้อยูในรูปแบบอิเล็กทรอนิกส์ เพื่อให้พร้อมบริการผู้ป่วยฉุกเฉินและผู้ป่วยหนักอย่างครบวงจร มีเทคโนโลยีและเครื่องมือที่ทันสมัย จัดเก็บข้อมูลทางการแพทย์ด้วยระบบดิจิทัล สามารถนำข้อมูลมาวิเคราะห์และวางแผนการจัดงานบริการได้รวดเร็วยิ่งขึ้น เช่น การบันทึกข้อมูลจากเครื่องติดตามการทำงานของสัญญาชีพในระบบ Smart ER โดยอัตโนมัติ และพัฒนาต่อยอดการดูแลผู้ป่วยในจังหวัด ให้เป็น One Province Once ER เป็นการช่วยลดขั้นตอน ความซ้ำซ้อน ข้อมูลผู้ป่วยสามารถถึงมือแพทย์ พยาบาล ที่ให้การดูแลอย่างรวดเร็วและมีประสิทธิภาพ
สำหรับหอผู้ป่วยวิกฤต อาคารนวมินทรราชประชาภักดี ประกอบด้วย ICU อุบัติเหตุ 14 เตียง, ไอซียู ศัลยกรรมประสาท 10 เตียง และไอซียูทั่วไป 10 เตียง รองรับผู้ป่วยวิกฤตที่มีภาวะล้มเหลวของอวัยวะสำคัญหลายระบบ นอกจากนี้ ยังมีห้องความดันลบ 3 ห้อง สำหรับรองรับผู้ป่วยโควิด 19 และโรคอุบัติใหม่ โรคระบบทางเดินหายใจ และสามารถปรับไอซียูให้เป็นห้องความดันลบได้ถึง 34 เตียง
“ขอชื่นชมโรงพยาบาลลำปางที่มีการพัฒนาที่ค่อนข้างสมบูรณ์ สัมพันธ์ทั้งการพัฒนาโครงสร้างให้ทันสมัย สวยงาม ควบคู่กับการพัฒนาบุคลากรให้มีศักยภาพในการดูแลสุขภาพของประชาชน มีความกระตือรือร้น ยิ้มแย้มแจ่มใส และเป็นอันหนึ่งอันเดียวกัน” นายแพทย์เกียรติภูมิ กล่าว
************************************ 19 สิงหาคม 2565
วันพุธที่ 18 พฤษภาคม 2565
โฆษกรัฐบาลเผยนายกฯ กำชับทุกภาคส่วนดูแลสิทธิประโยชน์ผู้ป่วยโควิด-19 โดย รง. ยืนยัน แรงงาน ลูกจ้าง หากถูกเลิกจ้างเพราะเหตุติดเชื้อโควิด-19 มีสิทธิได้รับค่าชดเชย
โฆษกรัฐบาลเผยนายกฯ กำชับทุกภาคส่วนดูแลสิทธิประโยชน์ผู้ป่วยโควิด-19 โดย รง. ยืนยัน แรงงาน ลูกจ้าง หากถูกเลิกจ้างเพราะเหตุติดเชื้อโควิด-19 มีสิทธิได้รับค่าชดเชย  สำหรับผู้ติดเชื้อรายใหม่ รวม 5,633 ราย
วันนี้ (18 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ำทุกภาคส่วนดูแลผู้ติดเชื้อโควิด-19 ทุกกลุ่ม รวมทั้งสิทธิประโยชน์ ต้องได้รับความเป็นธรรม โดยเฉพาะ แรงงาน ลูกจ้าง ในสถานประกอบการค่างๆ เพื่อให้ทุกฝ่ายสามารถร่วมกับขับเคลื่อนเศรษฐกิจได้ ทั้งนี้ กระทรวงแรงงาน ยืนยันว่า กรณีหากนายจ้างสงสัยว่าลูกจ้างเสี่ยงต่อการติดเชื้อโควิด-19 และสั่งให้ลูกจ้างกักตัว ณ ที่พักอาศัยเพื่อเฝ้าดูอาการ นายจ้างต้องจ่ายค่าจ้างให้กับลูกจ้าง เพราะถือว่าการปฏิบัติตามคำสั่งของนายจ้าง ไม่ไช่การขาดงานหรือละทิ้งหน้าที่ แต่นายจ้างสามารถตกลงกับลูกจ้างให้ใช้สิทธิการลาป่วย หรือหยุดพักผ่อนประจำปีได้ รวมไปถึงสามารถสั่งให้ลูกจ้างเข้ารับการตรวจจากแพทย์ ด้วยเหตุที่ลูกจ้างเสี่ยงเป็นผู้ติดเชื้อโควิด-19 เพราะหากไม่ดำเนินการอาจเป็นอันตรายและกระทบต่อสุขภาพอนามัยของลูกจ้างคนอื่น หรือกระทบต่อกิจการของนายจ้างได้ ทั้งนี้ หากมีข้อสงสัยเกี่ยวกับสิทธิ หน้าที่ สอบถามเพิ่มเติมได้ที่สำนักงานสวัสดิการและคุ้มครองแรงงานกรุงเทพมหานครพื้นที่ 1-10 สำนักงานสวัสดิการและคุ้มครองแรงงานจังหวัดทุกจังหวัด หรือโทรสายด่วน 1506 กด 3 หรือ 1546 หรือหากสงสัยเกี่ยวกับแนวปฏิบัติการเฝ้าระวัง ป้องกัน และควบคุมโรค โทร 1422 สายด่วนกรมควบคุมโรค
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยวันนี้ (18 พฤษภาคม 2565) พบมีผู้ติดเชื้อรายใหม่ รวม 5,633 ราย จำแนกเป็นผู้ป่วยจากในประเทศ 5,632 ราย และ ผู้ป่วยมาจากต่างประเทศ 1 ราย รวมผู้ป่วย สะสม 2,165,175 ราย (ตั้งแต่ 1 มกราคม 2565) ขณะที่หายป่วยกลับบ้าน 8,042 ราย รวมหายป่วยสะสม 2,129,638 ราย (ตั้งแต่ 1 มกราคม 2565) โดยมีผู้ป่วยกำลังรักษา 60,883 ราย และเสียชีวิต 45 รายทั้งนี้จำนวนผู้ป่วยปอดอักเสบ รักษาตัวอยู่ในโรงพยาบาล 1,160 ราย เฉลี่ยจังหวัดละ 15 ราย อัตราครองเตียง ร้อยละ 15.6
--------------
วันพฤหัสบดีที่ 29 กรกฎาคม 2564
​PM leads cabinet members and government officials to take oath of allegiance to H.M. the King
​PM leads cabinet members and government officials to take oath of allegiance to H.M. the King
The Prime Minister presided over an oath taking ceremony on the auspicious occasion of His Majesty the King’s birthday on July 28, 2021. Government officials took an oath to uphold decency and be the power of the nation.
July 28, 2021, at 0830hrs, at Bhakdi Bodin Building, Government House, Gen. Prayut Chan-o-cha, Prime Minister and Defense Minister, presided over an oath taking ceremony and floral offerings on the auspicious occasion of His Majesty the King’s birthday on July 28, 2021. Participating in the ceremony were Deputy Prime Ministers, Minister Attached to the Prime Minister’s Office, Permanent Secretary to the Prime Minister’s Office, Secretary General of the Office of the Civil Service Commission, and representatives of high-level government officials.
The Prime Minister and participants of the ceremony paid homage to His Majesty the King’s portrait, and offered traditional cone-shaped floral receptacle. He, then, led the cabinet members and government officials in taking an oath to uphold decency and be the power of the nation, and sang the Royal Anthem in unison to complete the ceremony.
วันอังคารที่ 19 เมษายน 2565
รัฐบาลเอาผิดคนทุจริตโครงการรัฐ “เราเที่ยวด้วยกัน คนละครึ่ง เราชนะ” ดำเนินคดีอาญา 435 คดี
รัฐบาลเอาผิดคนทุจริตโครงการรัฐ “เราเที่ยวด้วยกัน คนละครึ่ง เราชนะ” ดำเนินคดีอาญา 435 คดี
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 เมษายน 2565 ว่า ครม.รับทราบรายงานความคืบหน้าการดำเนินคดีอาญากับผู้ทุจริตโครงการเราเที่ยวด้วยกัน โครงการคนละครึ่ง และโครงการเราชนะ ตามที่สำนักงานตำรวจแห่งชาติเสนอ ซึ่งเป็นการรายงานการดำเนินคดีอาญาระหว่างวันที่ 1 กันยายน 2564 - 1 มกราคม 2565 มีคดีรวมทั้งสิ้น 435 คดี แบ่งเป็นโครงการเราเที่ยวด้วยกัน 323 คดี โครงการคนละครึ่ง 110 คดี และโครงการเราชนะ 2 คดี ส่วนความคืบหน้าในการดำเนินคดี มีคดีที่อยู่ระหว่างการสอบสวน 363 คดี สอบสวนเสร็จส่งพนักงานอัยการแล้ว 37 คดี และอื่นๆ 35 คดี เช่น ชดใช้ค่าเสียหายก่อนร้องทุกข์ และถอนคำร้องทุกข์ สำหรับข้อหาของผู้ทุจริตโครงการรัฐส่วนใหญ่เกี่ยวกับร่วมกันฉ้อโกงโดยแสดงตนเป็นคนอื่น ฉ้อโกง ฉ้อโกงประชาชน ฉ้อโกงและนำข้อมูลอันเป็นเท็จเข้าสู่ระบบคอมพิวเตอร์
วันจันทร์ที่ 26 กรกฎาคม 2564
ผู้ช่วยโฆษก ศบค. เผยไทยฉีดวัคซีนแล้วกว่า 15 ล้านโดส ย้ำทุกจังหวัดเร่งระดมฉีดวัคซีนให้เร็วที่สุด โดยให้มีการจัดการ การเว้นระยะ และการนัดหมายที่เหมาะสม
ผู้ช่วยโฆษก ศบค. เผยไทยฉีดวัคซีนแล้วกว่า 15 ล้านโดส ย้ำทุกจังหวัดเร่งระดมฉีดวัคซีนให้เร็วที่สุด โดยให้มีการจัดการ การเว้นระยะ และการนัดหมายที่เหมาะสม
วันนี้ (26 ก.ค. 64) เวลา 12.30 น. ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์โควิด-19 (ศบค.) กล่าวถึงความคืบหน้าของการฉีดวัคซีนว่า ยอดการฉีดวัคซีนของวันที่ 25 กรกฎาคม 64 มีการฉีดวัคซีนเพิ่มประมาณ 90,000 โดส ทำให้ยอดการฉีดวัคซีนตอนนี้อยู่ที่ 15,960,778 โดส โดยกรุงเทพมหานครฉีดวัคซีนเข็มที่ 1 แล้วร้อยละ 56.24 ในจำนวนนี้ กลุ่มผู้สูงอายุฉีดแล้วร้อยละ 54 กลุ่มผู้มีโรคประจำตัวฉีดแล้วร้อยละ 70.52
ผู้ช่วยโฆษก ศบค. กล่าวถึงประเด็นสถานที่ฉีดวัคซีนสถานีกลางบางซื่อที่ตอนนี้มีความแออัดเนื่องจากมีประชาชนจากทั้งกรุงเทพมหานครและต่างจังหวัด Walk in เข้ามาฉีดวัคซีนเป็นจำนวนมาก ทางสาธารณสุขได้มีความเป็นห่วงในสถานการณ์นี้ เนื่องจากตอนนี้อยู่ในมาตรการห้ามเดินทางเข้าออกบริเวณพื้นที่สีแดงเข้ม แต่อย่างไรก็ตาม การฉีดวัคซีนเป็นนโยบายที่ต้องเร่งดำเนินการ จึงขอฝากถึงสถานีกลางบางซื่อให้มีการทบทวนการชะลอการฉีด เนื่องจากเมื่อประชาชนเดินทางมาเป็นจำนวนมาก ทำให้การจัดระเบียบและการเว้นระยะอาจทำได้ยาก โดยที่ประชุม ศบค. จะเร่งหารือในการจัดการและแก้ปัญหาในประเด็นนี้ต่อไป
นอกจากนี้ ผู้ช่วยโฆษก ศบค. ยังกล่าวอีกว่า สาธารณสุขได้เน้นย้ำให้ทุกจังหวัดทั่วประเทศเร่งฉีดวัคซีนเข็มที่ 1 ให้ได้ร้อยละ 50 ของประเทศ ซึ่งในปัจจุบันค่อนข้างที่จะดำเนินการช้าพอสมควร กรมควบคุมโรคได้แจ้งว่ามีการจัดส่งวัคซีนให้จังหวัดอื่น ๆ ในประเทศแล้ว และยังมีวัคซีนที่รอค้างอยู่อีกประมาณ 2 ล้านโดส ขอให้ทางจังหวัดเร่งระดมฉีดวัคซีนให้เร็วที่สุด โดยให้มีการจัดการ การเว้นระยะ และการนัดหมายที่เหมาะสม เพื่อป้องกันการแออัดที่ทำให้เสี่ยงต่อการแพร่เชื้อ และฝากถึงประชาชนที่จะเดินทาง Walk in ไปฉีดวัคซีน ให้ติดตามสถานการณ์ของจุดฉีดวัคซีนด้วย
------------------------
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 25 พฤศจิกายน 2564
‘รัฐมนตรีเกษตร’ ห่วงสถานการณ์น้ำเพชรบุรี
‘รัฐมนตรีเกษตร’ ห่วงเพชรบุรีสั่งชลประทานเร่งช่วยเหลือเยียวยาประชาชนและเกษตรกรที่ได้รับผลกระทบจากน้ำท่วมฉับพลันล่าสุด
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยวันนี้ภายหลังลงพื้นที่ติดตามการแก้ไขปัญหาน้ำท่วมแบบฉับพลันล่าสุดในพื้นที่จังหวัดเพชรบุรีว่า ได้ประสานการทำงานกับนายณัฐวุฒิ เพ็ชรพรหมศร รักษาราชการผู้ว่าราชการจังหวัดเพชรบุรี นายสันต์ จรเจริญ ผู้อำนวยการโครงการส่งน้ำและบำรุงรักษาเพชรบุรี นายมีชัย ปฏิยุทธ ผู้อำนวยการโครงการส่งน้ำและบำรุงรักษาแก่งกระจาน นายสมเกียรติ แจ่มจันทร์ ผู้อำนวยการโครงการชลประทานเพชรบุรี และหน่วยงานในสังกัดกระทรวงเกษตรและสหกรณ์เร่งให้การช่วยเหลือประชาชนและเกษตรกรที่ได้รับผลกระทบจากน้ำท่วมในพื้นที่จังหวัดเพชรบุรีโดยเร็วที่สุดตั้งแต่เกิดเหตุน้ำท่วมฉับพลันเมื่อคืนวันวานที่ผ่านมาตามข้อสั่งการของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ซึ่งมีความห่วงใยในพี่น้องชาวจังหวัดเพชรบุรี
นายอลงกรณ์ กล่าวว่า น้ำหลากน้ำท่วมฉับพลันครั้งนี้เกิดจากฝนตกหนักเหนืออ่างเก็บน้ำและใต้อ่างเก็บน้ำทั้ง 3 แห่ง คือ แก่งกระจาน แม่ประจันต์ ห้วยผากและห้วยสงสัย ในช่วงวันที่ 23 - 24 พ.ย. ที่ผ่านมา ทำให้เกิดน้ำป่าไหลหลากในพื้นที่บางหมู่บ้านของอำเภอแก่งกระจาน หนองหญ้าปล้อง ท่ายางและชะอำเป็นภาวะน้ำท่วมแบบฉับพลันมาเร็วไปเร็ว ซึ่งจังหวัดเพชรบุรี ปภ.จังหวัด กำนันผู้ใหญ่บ้าน หน่วยงานชลประทานและเครือข่ายจิตอาสาได้ร่วมกันช่วยเหลือประชาชนที่ได้รับผลกระทบจน ขณะนี้สถานการณ์คลี่คลายเป็นปกติโดยส่วนใหญ่เหลือเพียงพื้นที่ลุ่มต่ำที่มีน้ำท่วมขังโดยมอบหมายให้โครงการส่งน้ำและบำรุงรักษา ชลประทานจังหวัดเพชรบุรีและสำนักงานชลประทานที่ 14 ระดมเครื่องจักกลและเครื่องสูบน้ำเร่งแก้ไขปัญหาให้เร็วที่สุด
สำหรับการบริหารจัดการน้ำของเขื่อนเพชร บ่ายวันนี้ได้ระบายลงแม่น้ำเพชรบุรี 100 ลูกบาศก์เมตรต่อวินาทีและคลองระบายน้ำ 4 สายหลักในปริมาณเท่าๆ กันซึ่งด้วยปริมาณน้ำดังกล่าวจะไม่มีผลกระทบต่อพื้นที่ใต้เขื่อนเพชรได้แก่อำเภอท่ายาง อำเภอบ้านลาดและเขตเทศบาลเมืองเพชรบุรี แต่อาจมีน้ำท่วมขังในตำบลบ้านกุ่ม ท่าแร้งและบางครกซึ่งชลประทานจะเร่งสูบน้ำและผลักดันน้ำออกจากพื้นที่ภายในไม่มีวันข้างหน้า
“น้ำท่วมครั้งนี้เป็นท่วมเฉพาะบางพื้นที่ในระยะสั้น จึงไม่มีผลกระทบต่อการค้าธุรกิจ และการท่องเที่ยวในวงกว้างแต่อย่างใด ส่วนพื้นที่เกษตรที่ได้รับความเสียหายจะได้รับการดูแลช่วยเหลือเยียวยาจากทางราชการโดยเร็วต่อไป สำหรับน้ำท่วมครั้งที่แล้วระหว่างงันที่ 8 – 11 พ.ย. ทางจังหวัดสรุปรายงานมีพื้นที่ 5 อำเภอ 17ตำบล 98 หมู่บ้าน 369 ครัวเรือนซึ่งจะเร่งจ่ายเงินเยียวยาโดยเร็ว ส่วนน้ำท่วมครั้งนี้ให้เร่งทำการสำรวจเพื่อเยียวยาเกษตรกรที่ได้รับผลกระทบโดยเร็วต่อไป” นายอลงกรณ์ กล่าว
วันจันทร์ที่ 25 กรกฎาคม 2565
นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม ร่วมแสดงความยินดี เนื่องในวันครบรอบวันสถาปนาองค์การอุตสาหกรรมป่าไม้ ปีที่ 75
ในวันที่ 25 กรกฎาคม 2565 ณ องค์การอุตสาหกรรมป่าไม้ ถนนราชดำเนินนอก กรุงเทพฯ
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคเป็นผู้แทนกระทรวงคมนาคมเข้าร่วมแสดงความยินดีเนื่องในวันครบรอบวันสถาปนาองค์การอุตสาหกรรมป่าไม้ ปีที่ 75 โดยมี นายสุกิจ จันทร์ทอง ผู้อำนวยการองค์การอุตสาหกรรมป่าไม้ ให้การต้อนรับ ในวันที่ 25 กรกฎาคม 2565 ณ องค์การอุตสาหกรรมป่าไม้ถนนราชดำเนินนอก กรุงเทพฯ
นายวิรัช พิมพะนิตย์ กล่าวว่า ในวันนี้ (25 กรกฎาคม 2565) ได้มาร่วมกล่าวแสดงความยินดีเนื่องในวันคล้ายวันสถาปนาองค์การอุตสาหกรรมป่าไม้ (อ.อ.ป.) ปีที่ 75 ซึ่ง อ.อ.ป. เป็นรัฐวิสาหกิจในสังกัดกระทรวงทรัพยากรธรรมชาติและสิ่งแวดล้อม ที่จัดตั้งขึ้นโดยพระราชกฤษฎีกา พ.ศ. 2499เพื่ฮดำเนินการด้านป่าไม้โดยมุ่งเน้นเรื่องการปลูกสร้างสวนป่าเศรษฐกิจบนพื้นฐานการจัดการอย่างยั่งยืนในด้านเศรษฐกิจ สังคม และสิ่งแวดล้อม รวมถึงดำเนินธุรกิจด้านอุตสาหกรรมไม้และธุรกิจบริการแปรรูปไม้จากป่าปลูกให้เป็นผลิตภัณฑ์ใหม่ พร้อมคำนึงถึงการใช้ประโยชน์ให้เกิดประสิทธิภาพสูงสุด
ในโอกาสนี้ ที่ปรึกษารัฐมนตรีว่าการกระทรวงคมนาคม ได้ร่วมบริจาคเงินสมทบทุนเพื่อสมทบทุนการศึกษาให้กับนักเรียนในโรงเรียนโดยรอบสวนป่า อ.อ.ป. ทั่วประเทศด้วย